Държавен вестник, бр. 68, 2013 г., стр. 24

СТР.  24	
Д Ъ Р Ж А В Е Н  В Е С Т Н И К 	
БРОЙ  68
За лица, притежаващи професионален опит 
по тази професия, е необходимо организиране на 
професионално обучение, включващо усвояване 
на компетенциите, които кандидатът не прите­
жава съгласно Държавното образователно изис­
кване (ДОИ) за придобиване на квалификация 
по професията „Дисководещ“ – трета степен на 
професионална квалификация. Съдържанието на 
това професионално обучение се определя след 
сравнение на компетенциите и на резултатите от 
ученето, които обучаваният е придобил, с тези, 
описани в ДОИ за придобиване на квалификация 
по професията.
2. Описание на професията
2.1. Трудови дейности, отговорности, лич­
ностни качества, особености на условията на 
труд, оборудване и инструменти, изисквания 
за упражняване на професията, определени в 
законови и подзаконови актове (здравословно 
състояние, правоспособност и др.)
В своята практика дисководещият използва 
фрагменти от готови музикални произведения, 
музикални ефекти и шумове. Дисководещият със­
тавя и изпълнява творческо-музикална програма, 
подготвена за конкретното музикално-артистич­
но събитие. Предварително я обсъжда с работния 
екип и дава професионалното си становище за 
звуковото оформление на програмата.
Дисководещият определя необходимите тех­
нически ресурси – звуковъзпроизвеждащи ус­
тройства, микрофони, светлинни ефекти и други 
аксесоари, както и необходимите средства за 
използването им. Провежда звуковите проби и 
извършва необходимите настройки на поверената 
му техника според вида на музикалната програма.
Осъществява цялостната подготовка на музи­
ката и на ефектите за музикално-артистичното 
събитие и съгласува с работния екип тяхното 
използване по сценарий.
В зависимост от характера на събитието, в 
което ще участва, дисководещият предварител­
но подготвя музиката за озвучаване в звукова 
кабина, в която има звукосмесителен пулт, или 
в звукозаписно студио със записващи и възпро­
извеждащи звукови устройства.
След подготовката на музикалния материал 
дисководещият извършва пълен опис по вре­
метраене на използваната музика и списък на 
композиторите на музикалните откъси, носители 
на авторски права.
По време на музикално-артистичното съби­
тие съгласува с останалите членове от екипа 
всички параметри за качествено провеждане на 
мероприятието. Наблюдава и регулира всички 
работни нива на звукозаписите или използваните 
ефекти. Поставя изисквания към актьорите (из­
пълнителите) за силата и качеството на говора 
според конкретния музикален проект. Съпоставя 
различни сюжети на озвучавания на музикални 
мероприятия. Работи с компютърна програма 
(софтуер) и специализиран звуков хардуер. Из­
ползва технологията на смесване, за да ремик­
сира дадено музикално произведение в процеса 
на създаване на цялостна музикална програма.
Избира възпроизвеждащата техника, като се 
съобразява с мястото или терена на събитието. 
Осъществява настройките на всички звукови 
ефекти и отговаря за тяхното правилно прилагане 
по време на музикално-артистичното събитие. 
Спазва техническите изисквания за работа със 
звуковъзпроизвеждащата апаратура. Работи с 
видовете устройства или смесителни пултове, 
прилагайки различни способи за звуково смесване.
Следи за спазването на времевия график, както 
и за изпълнението на програмата. При констати­
ране на отклонения от първоначалния сценарий 
предприема действия за коригирането му.
Дисководещият трябва да бъде организиран, 
мотивиран, да има чувство за отговорност, да 
умее да убеждава и да комуникира ефективно, 
да работи в екип и при продължително нато­
варване. Необходимо е да има технически усет 
и сръчност при боравене с апаратурата.
Работното му време е в зависимост от спе­
цификата на работа – може да бъде с нормална 
продължителност в съответствие с Кодекса на 
труда, но и удължено, до късно вечер. Предвид 
характера на дейността често се налага да работи 
в празничните и почивните дни.
В своята професионална дейност дисководе­
щият работи със звукова техника – грамофони, 
CD плейъри, мишпултове, микрофони, компю­
търна хардуерна техника, специализиран софтуер 
за обработка на звука, процесори за настройка 
на звука и др.
2.2. Възможности за продължаване на про­
фесионалното обучение
Лицата, придобили трета степен на профе­
сионална квалификация по професията „Диско­
водещ“, могат да се обучават за придобиване на 
професионална квалификация по друга професия 
от областта на „Аудио-визуалните изкуства и 
техники, производство на медийни продукти“. 
Обучението им по общата задължителна 
професионална подготовка – единна за всич­
ки професионални направления, както и част 
от отрасловата задължителна професионална 
подготовка и специфичната за професията 
професионална подготовка се зачита. Обуча­
ващата институция организира обучение, чи­
ето съдържание се определя след сравняване 
на компетенциите и резултатите от ученето, 
регламентирани в държавните образователни 
изисквания за придобиване на квалификация 
по съответните професии.
Лицата, придобили професионална квали­
фикация по професията „Дисководещ“, имат 
възможности за повишаване на квалификацията 
си в курсове и семинари, организирани от обуча­
ващи институции, браншови организации и др.
2.3. Възможности за професионална реали­
зация съгласно Националната квалификация на 
професиите и длъжностите (НКПД) 2011, утвър­
дена със Заповед № РД-01-931 от 27.12.2010 г. на 
министъра на труда и социалната политика, изм. 
и доп. със Заповед № РД-01-204 от 28.02.2011 г., 
№ РД-01-426 от 30.05.2011 г., № РД-01-529 от 
30.06.2011 г., № РД-01-533 от 30.06.2011 г., № РД-
01-952 от 29.12.2011 г., № РД-01-586 от 6.07.2012 г. 
и № РД-01-1002 от 19.12.2012 г.
Придобилият трета степен на професионална 
квалификация по професията „Дисководещ“ 
може да заема следните длъжности от НКПД 
2011: 2656-3004 Дисководещ и 3521-3039 Специ­
алист звукови ефекти, както и други подобни, 
допълнени при актуализиране на НКПД.